De les propostes recollides en aquest espai, les participants han
escollit algunes d’elles, a partir de les quals desenvolupen
determinades accions de millora. Es relacionen amb les propostes
de ZONES VERDES; CONSCIENCIACIÓ; i SOSTENIBILITAT DE LA INDÚSTRIA
TÈXTIL.

Sota la proposta ZONES VERDES (més diversitat de zones verdes i
parcs, millor manteniment, millor cura, més arbres en general (i
als llocs més contaminats en particular), més arbres fruiters per
aprofitar-los, més zones verdes amb pipicans, més arbres als
carrers,...) apareixen 3 accions concretes:

Incrementar zones verdes

Fer packs de zones verdes per la ciutat. Ha de servir per crear
espais d’ombra, disminuir la temperatura a les ciutats, com espai
d'interacció social (amb els amics o la família), espais de
tranquil·litat o lleure actiu. Aquestos packs verds han de servir
millorar la vida quotidiana de tots i totes, i per això es
defineixen els següents packs:

* Pack verd de relació: amb arbres alts, taules de picnic
(manteniment per voluntaris).
* Situats en espais oberts i tranquils.
* Pack verd d’activitat: HORTS urbans. Activitat per adolescents,
aprendre a cultivar. Podria haver-hi recompensa obtenint les
verdures o fruites cultivades? Es podrien aprofitar zones
abandonades o en desús?)

És fonamental la seguretat d’aquests espais. Sobretot a les nits.
Podrien ser espais amb un horari, una mica controlats per poder
afavorir el seu manteniment i la seguretat de les usuàries.

Jardins verticals - Balcons amb plantació

Possibilitat de posar vegetació a mitgeres. S’ha vist complicat
per la gestió de poder-ho fer. Ha sortit també la possibilitat
d’incentivar que la ciutadania posi més vegetació als balcons.

Plantació de llavors i campanya per les xarxes socials

Fer arribar a les persones sobres amb llavors i instruccions de
com plantar i cuidar les llavors/plantes que els han arribat.
Possibilitat de fer-ho bústia a bústia. Ha sortit la idea
d’incentivar-ho a través dels centres educatius i de fer una
campanya per incentivar la plantació d’aquestes llavors per les
xarxes socials.

Sota la proposta CONSCIENCIACIÓ (formació i difusió per a que
tothom faci les “3R" (reciclar, reutilitzar, reduir), fomentar
que els influencers de XXSS facin campanyes de conscienciació,
promoure responsabilitat empresarial, donar difusió de les bones
pràctiques, premiar a la gent que recicli bé, fomentar hàbits
sostenibles i estalvi energètic, desencoratjar l’ús de
“toallitas”, més mercats d’intercanvi (llibres, roba,...),
aplicacions de venda de segona mà, boc n’ rolls,...) apareix una
acció concreta:

APP/Videojoc per motivar el reciclatge entre l'adolescència

* Persones que participen: gent jove, adolescents.
* Com es participa: es crea usuari, es fan clans (treball en
grup). Que es funcioni a nivell individual, però com pot ser que
hi hagi informació que es desconegui que hi hagi la possibilitat
d’ajuntar-se per clans, per al treball i les accions grupals per
poder generar més impacte.
* Recompenses: diferents nivells segons reptes assolits (falta
definir quines recompenses) S’ha parlat de diferents nivells que
es podrien assolir mitjançant l’acompliment de reptes i amb noms
“divertits”, stickers
* Necessari: acompanyament institucional - govern posant el
finançament + equip tècnic (programadors, dissenyadors gràfics,
arquitectes)
* Inici: un any
* Opcions addicionals: possibilitat de vincular els diferents
nivells que han d’assolir amb reptes que tinguin impacte
comunitari per exemple la participació en horts, entitats de
l’entorn que estiguin treballant en el tema. Que les recompenses
puguin estar també vinculades a: productes de l’hort, roba de
segona vida, entre d’altres.

Addicionalment, vinculades a la SOSTENIBILITAT DE LA INDÚSTRIA
TÈXTIL, apareix una acció concreta. Tot i que no no s’engloba
sota cap proposta de la sessió anterior, sí que és un tema que ha
sortit al procés participatiu vinculat a aquesta indústria,
vinculada als problemes de consum i contaminació que genera, així
com als de salut dels i les adolescents, vinculats a l’exigència
cultural de tenir una imatge i un cos determinat i haver d’estar
permanentment a la moda. Les accions són:

Parada d’intercanvi de roba de 2a mà als mercats dels barris

* Desig/objectiu: reduir el nombre de residus produïts pel consum
de roba
* Definició de l’acció: Instal·lació d’una parada al mercat de
cada barri per a la recollida i reutilització de peces de roba i
calçat en desús.
* Possibilitat d’incorporar un petit taller d’autoreparació de
roba i calçat.
* Persones que participen: gent jove, adolescents, voluntariat
* Com es participa: Hi ha un grup encarregat de la parada format
per voluntariat, persones en pràctiques i alumnat dels centres
educatius de secundària vinculats a través d’alguna assignatura.
En segon lloc es convida a tot l’alumnat a deixar i recollir
peces de roba de la parada així com a fer difusió entre la
població general perquè també en faci ús.
* Possibilitat de fer col·laboracions amb col·lectiu sense llar
per a facilitar roba.
* Necessari: acompanyament institucional - govern posant el
finançament + equip tècnic de projecte + coordinació amb mercats
i centres educatius

Desenvolupar una app per a l’intercanvi de roba

* Persones que participen: gent jove, adolescents
* Com es participa: es crea usuari, i amb ell pots pujar roba que
ja no utilitzes i buscar roba que necessitis a través de l'app.
En comptes de wallapop o empreses similars aquesta app es basaria
en el valor de l’intercanvi.
* Necessari: acompanyament institucional - govern posant el
finançament + equip tècnic (programadors, dissenyadors gràfics)

A continuació, podeu repassar totes les línies de proposta que es
van realitzar a la primera sessió de treball.